钦定古今图书集成/方舆汇编/职方典/第1386卷 > 罗定州公署考 州县志合载
## 钦定古今图书集成/方舆汇编/职方典/第1386卷 > 罗定州公署考 州县志合载

本州

罗定州治　即县署。旧在开阳乡一都开阳县故址。元大德八年，知县陈泽徙于建水乡羊禄埠，即今治。明“洪武元年知县晋善、永乐十三年知县帅性、宣德十年知县袁铭增修。正统十三年毁于寇。景泰五年知县周刚创建。弘治十三年知县翟观、嘉靖十九年知县郑复俱增修。万历五年升为州署。” 中为正堂，左为幕厅，右为耳房库。东为州同衙。东前为吏目衙，西为判官衙，崇祯三年裁革。衙圮西前为吏舍、正堂，两廊、吏房。正道为戒石亭，为仪门，外有《遗爱碑》。左为土地祠，右为犴户。又前为大门，上有谯楼。大门外有申明、旌善二亭。前为重地分符坊。后堂扁曰“思补” ，大堂扁曰“开泰。” 万历八年，知州胡相重建正堂、川堂、迎宾馆，视旧制为宏拓。崇祯五年，知州黄通理创造羁候所三间，在州堂西边，门开于新街。今迎宾馆、羁候所俱废。

皇清顺治十三年，知州胡献珍见《重地分符坊圮》，改

建照墙。康熙二年知州宋起凤重修大门鼓楼照墙。复“申明” “旌善” 二亭后楼一座、亦曾举修、旋复中止。

养济院　旧在城南社学右，已废。明万历四十年，高州府通判黄桂征买民房于西门外为之，属县

东安县治　。正堂三间扁曰“怀保堂。” 顺治十八年知县吕鼒重建。扁曰“诚求堂。” 三堂三间，康熙三年知县吕鼒重建。二堂三间，康熙六年知县韩允嘉补修。大堂、卷棚、外内川堂，俱韩允嘉补修。赞政厅一间，在正堂之东。仪仗库一间，在正堂之西。库房一间旧在正堂西。明万历十年知县陈公大移于后堂之东。万历十六年知县郭濂详允移于库房之左。新建楼一座，楼前厅房三间，周围环以廊房，人役守宿，东西吏舍共十四间。戒石亭在甬道中，仍设门一座，仪门一座三间。大门一座三间。土地祠三间在大门内之左。照墙一座。狱房三间在大门内之右。旧筑土垣低薄，万历十六年知县郭濂详允添建二间，改作砖墙高厚。申明亭在县前之东。旌善亭在县前之西。知县衙舍在县后。厅三间，后房五间，左右厢房各二间。应宿楼一座在衙舍后。万历二十六年，知县卿廷聘建，有《记》。康熙七年，知县韩允嘉重整为主楼，今废。

县丞衙　在正衙东。明万历间裁去衙宇，今废。主簿衙　在正堂西，为抚徭厅，后裁去衙宇，废。典史衙　在仪门左，前后厅门楼、厢房各三间。预备仓　在县治西一百馀步。正厅三间，左右仓廒共四间。明万历十七年，知县郭濂议允添建。东西仓廒四间，经久倾颓。

皇清康熙十一年，知县张其善修复。

罗苛巡检司　系新兴县割附。在芙蓉都，距县十里。

树陂公馆一座　，在县西南三十里。前堂三间，寝室一间，大门一间，绕以砖城。分司　在县治西三十馀步。正堂、后堂各三间，川堂一间，上房一间，书吏房一间，左右皂隶房各三间，仪门、大门各三间。照墙一座，周围巡逻马道，缭以墙垣。

六都河口公馆　在县之北四十里许。被水潦冲塌无存。明万历十七年，知县郭濂详允重建。前后堂二座，厢房二间，廊房四间，门楼一间。新河公馆　在县南一里许。明万历十九年知县郭濂建。前后堂二座，厢房二间，廊房四间，官铺十六间。

官铺　在县东街。总督凌因新民初集，茅茨不剪，行县创造。明万历十七年，奉文起建。参将府衙门拆去二十间，尚存一百八十间。

西宁县治　。明万历五年，知县朱宽建正堂一座三间。东为赞政厅，西为仪仗库，又西为主簿衙，又东为县丞衙、典史衙，后为川堂、后堂、正衙。

三间，库房一间，左右厢房九间，正堂两廊卷房十四间。前为戒石亭，为仪门外左为土地祠，右为狱房。又前为大门，上有鼓楼。门外有申明、旌善二亭。万历九年，奉《明文》裁革县丞，将县丞衙改作主簿衙、主簿衙改作典史衙、典史衙改为参将衙宇。书房低矮，吏廨倾颓。万历十七年，知县林致礼申允建造。

皇清顺治十八年，知县李翼鹏创建后楼。康熙八年

二堂以年久倾圮，知县王钺捐资修复，并大门、“仪门” 俱加修葺，复故。

预备仓　在城内城守衙左。知县赵震阳捐资重修。

养济院　：在城北，土名“文埇。”